2023 5 12
(15)
LT
Europos Sąjungos oficialusis leidinys
L 127/3
Tiriant žalos tęsimosi arba pasikartojimo tikimybei įvertinti svarbias tendencijas buvo nagrinėjamas laikotarpis nuo 2018 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis). 2.
PERŽIŪRIMASIS PRODUKTAS, NAGRINĖJAMASIS PRODUKTAS IR PANAŠUS PRODUKTAS
2.1.
Peržiūrimasis produktas atliekant priemonių galiojimo termino peržiūrą ir dalinę tarpinę peržiūrą (16)
Šiose peržiūrose nagrinėjamas produktas – labai atsparūs tempimui poliesterių siūlai, neskirti mažmeninei prekybai, įskaitant mažesnio nei 67 deciteksai ilginio tankio vienagijus siūlus (išskyrus siuvimo siūlus ir „Z“ pavidalu susuktus antrinius arba daugiasukius siūlus, skirtus siuvimo siūlų gamybai, parengtus dažyti ir galutinai apdoroti, laisvai suvyniotus ant plastikinės perforuotos ritės), kurių KN kodas šiuo metu yra ex 5402 20 00 (TARIC kodas 5402 20 00 10) (toliau – peržiūrimasis produktas).
KN ir TARIC kodai pateikiami tik kaip informacija, nedarant poveikio vėlesniam tarifinio klasifikavimo pakeitimui.
(17)
LATPS naudojami įvairioms paskirtims, pvz., sustiprintoms padangoms, platiems audiniams, saugos diržams, oro pagalvėms, lynams, tinklams ir įvairiems pramoninės paskirties produktams. 2.2.
Nagrinėjamasis produktas
(18)
Atliekant priemonių galiojimo termino peržiūros ir dalinės tarpinės peržiūros tyrimus nagrinėjamasis produktas yra Kinijos kilmės peržiūrimasis produktas. 2.3.
Panašus produktas
(19)
Atlikus tyrimus nustatyta, kad tokias pačias pagrindines fizines, chemines ir technines savybes ir tokią pačią naudojimo paskirtį turi šie produktai: — nagrinėjamasis produktas, — Kinijos vidaus rinkoje gaminamas ir parduodamas peržiūrimasis produktas ir — Sąjungos pramonės gaminamas ir Sąjungoje parduodamas peržiūrimasis produktas.
(20)
Todėl šie produktai yra laikomi panašiais produktais, apibrėžtais pagrindinio reglamento 1 straipsnio 4 dalyje. 3.
PRIEMONIŲ GALIOJIMO TERMINO PERŽIŪROS TYRIMAS
3.1.
Suinteresuotosios šalys ir atranka (21)
Pranešime apie priemonių galiojimo termino peržiūros inicijavimą suinteresuotosios šalys paragintos susisiekti su Komisija, kad galėtų dalyvauti tyrime.
Be to, Komisija apie priemonių galiojimo termino peržiūros tyrimo inicijavimą konkrečiai pranešė pareiškėjui, žinomiems Sąjungos gamintojams, Kinijos gamintojams, importuotojams, žinomiems susijusiems Sąjungos naudotojams bei Kinijos valdžios institucijoms ir paragino juos dalyvauti tyrime.
(22)
Visos suinteresuotosios šalys turėjo galimybę teikti pastabas dėl tyrimo inicijavimo ir pateikti prašymą išklausyti dalyvaujant Komisijai ir (arba) prekybos bylas nagrinėjančiam pareigūnui.
(23)
Pranešime apie inicijavimą Komisija nurodė, kad pagal pagrindinio reglamento 17 straipsnį gali vykdyti suinteresuotųjų šalių atranką.
3.1.1.
Sąjungos gamintojų atranka
(24)
Pranešime apie priemonių galiojimo termino peržiūros tyrimo inicijavimą Komisija nurodė preliminariai atrinkusi Sąjungos gamintojus.
Komisija gamintojus atrinko remdamasi gamybos ir pardavimo apimtimi, taip pat atsižvelgdama į jų geografinę padėtį.
Atrinkti trys Sąjungos gamintojai.
Atrinktiems Sąjungos gamintojams teko daugiau nei 50 % apskaičiuotos visos panašaus produkto gamybos ES ir pardavimo ES apimties.
Komisija, remdamasi pagrindinio reglamento 17 straipsnio 2 dalimi, paragino suinteresuotąsias šalis teikti pastabas dėl preliminariai atrinktų bendrovių.
Nė viena suinteresuotoji šalis nepateikė pastabų dėl preliminariai atrinktų bendrovių, todėl buvo patvirtinta, kad jos yra galutinai atrinktos bendrovės.
Atrinktos bendrovės yra tipiškos Sąjungos pramonės bendrovės.